SL
L 222/12
Uradni list Evropske unije
8.9.2023
Zato so signali, progovne oznake, znaki in signalne oznake oblikovani in nameščeni tako usklajeno, da jih lahko strojevodja vidi.
Pri tem se upošteva naslednje (za sklice na TSI CCS glej točko 4.3.2 te uredbe): (i)
navedeni signali, znaki in oznake so ustrezno nameščeni, tako da žarometi vlaka strojevodji omogočajo, da prebere informacijo,
(ii) ustreznost in jakost osvetlitve, kadar mora biti informacija osvetljena, (iii) kadar se uporablja odsevnost, so odsevne lastnosti uporabljenega materiala v skladu z ustreznimi specifikacijami, znaki pa izdelani tako, da lahko strojevodja s pomočjo žarometov na vlaku informacijo zlahka prebere.
Vozniške kabine so zasnovane tako usklajeno, da strojevodja zlahka vidi prikazano informacijo (za sklice na TSI lokomotive in potniška tirna vozila glej točko 4.3.3.1 te uredbe).“; (21) točka 4.2.2.9 se nadomesti z naslednjim: „4.2.2.9 B u d n o s t s t r o j e v o d je Dejavnost strojevodje na vlaku se spremlja, tako da se vlak samodejno ustavi, ko se zazna odsotnost dejavnosti strojevodje.
Zahteve v zvezi s sredstvi za nadzor dejavnosti strojevodje na vozilu so določene v oddelku 4.2.9.3.1 TSI lokomotive in potniška tirna vozila.“; (22) točka 4.2.3 se nadomesti z naslednjim: „4.2.3 Specifikacije, ki se nanašajo na obratovanje vlaka, vključno z obratovanjem na podlagi ERTMS Za obratovanje vlakov v železniškem sistemu Unije se poleg tega poglavja uporabljajo temeljna operativna načela in skupni operativni predpisi iz Dodatka B.
Operativna načela in predpisi za ERTMS, določeni v Dodatku A k tej TSI, se uporabljajo, kjer je uveden ERTMS.“; (23) točka 4.2.3.1 se nadomesti z naslednjim: „4.2.3.1 N a č r t ov a n j e v l a k a i n vo z n i r e d Upravljavec infrastrukture v skladu z Direktivo 2012/34/EU sporoči, kateri podatki so potrebni za rezervacijo vlakovne poti.
Vsak vlak mora upoštevati vozni red, o katerem se dogovorita upravljavec infrastrukture in prevoznik v železniškem prometu v okviru postopka dodeljevanja poti; upravljavec infrastrukture pri načrtovanju voznega reda zagotavlja točnost vožnje vlakov in večjo učinkovitost storitev.“; (24) točka 4.2.3.3.1 se nadomesti z naslednjim: „4.2.3.3.1 P r e gl e d i i n p re s k u s i p re d o d h o d o m Prevoznik v železniškem prometu opredeli preglede in preskuse, da zagotovi, da vsak odhod vlaka poteka varno.“; (25) besedna zveza „nadzornih podatkov“ v naslovu točk 4.2.3.5.1 in 4.2.3.5.2 nadomesti z besedno zvezo „podatkov o spremljanju“; (26) v točki 4.2.3.4.3 se druga alinea nadomesti z naslednjim: „—
obvestilo strojevodji o prisotnosti in lokaciji nevarnega blaga na vlaku“;
(27) v točki 4.3.1 se vrstica preglednice „Spremembe informacij iz Navodila o poti – Delovanje v poslabšanih razmerah“ nadomesti z naslednjim: „Navodilo o poti
4.2.1.2.2
Delovanje v poslabšanih razmerah
4.2.3.6
Operativni predpisi
4.4“